CELEX: 62015TN0554
Language: lt
Date: 2015-09-25 00:00:00
Title: Byla T-554/15: 2015 m. rugsėjo 25 d. pareikštas ieškinys byloje Vengrija/Komisija

30.11.2015   
            
            
               LT
            
            
               Europos Sąjungos oficialusis leidinys
            
            
               C 398/62
            
         2015 m. rugsėjo 25 d. pareikštas ieškinys byloje Vengrija/Komisija
   
   (Byla T-554/15)
   (2015/C 398/76)
   Proceso kalba: vengrų
   
      Šalys
   
   
      Ieškovė: Vengrija, atstovaujama M.Z. Fehér ir G. Koós
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Iš dalies panaikinti 2015 m. Komisijos sprendimą C(2015) 4805 dėl Vengrijos tabako pramonės įmonėms taikomos sveikatos priežiūros įmokos dėl to, kad šiuo sprendimu nurodoma netaikyti progresinių mokesčių tarifų, patvirtintų Vengrijos Parlamento priimtame 2014 m. Įstatyme Nr. XCIV dėl tabako pramonės įmonėms taikomos sveikatos priežiūros įmokos (a dohányipari vállalkozások 2015. évi egészségügyi hozzájárulásáról szóló 2014. évi XCIV. törvény), ir apmokestinimo sumažinimo investicijų atveju.
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškiniui pagrįsti ieškovė pateikia penkis pagrindus.
   
               1.
            
            
               Pirmasis pagrindas grindžiamas piktnaudžiavimu suteikta diskrecija, akivaizdžia vertinimo klaida ir proporcingumo principo pažeidimu.
               
                           —
                        
                        
                           Ieškovė visų pirma teigia, kad Komisija padarė akivaizdžią vertinimo klaidą nurodydama nebetaikyti ir kad dėl šios priežasties ji viršijo jai suteiktos diskrecijos ribas bei pažeidė proporcingumo principą.
                        
                     
         
               2.
            
            
               Antrasis pagrindas grindžiamas draudimo diskriminuoti nesilaikymu ir vienodo požiūrio principo pažeidimu.
               
                           —
                        
                        
                           Antra, ieškovė teigia, kad Komisijos praktika nurodymo nebetaikyti srityje turi būti laikoma nenuoseklia ir kad iš to kyla draudimo diskriminuoti bet kokiu pagrindu nesilaikymas bei vienodo požiūrio principo pažeidimas.
                        
                     
         
               3.
            
            
               Trečiasis pagrindas grindžiamas pareigos motyvuoti ir gero administravimo principo bei teisės į gynybą pažeidimu.
               
                           —
                        
                        
                           Trečia, ieškovė teigia, kad pateikdama nurodymą nebetaikyti Komisija nesilaikė pareigos motyvuoti.
                        
                     
         
               4.
            
            
               Ketvirtasis pagrindas grindžiamas pareiga sąžiningai bendradarbiauti ir teise į veiksmingą teisminę gynybą.
               
                           —
                        
                        
                           Ketvirta, ieškovė šiuo klausimu teigia, kad Komisijos nurodymas nebetaikyti pažeidžia pagrindines teisines garantijas, kaip antai pareigą sąžiningai bendradarbiauti ir teisę į veiksmingą teisminę gynybą.
                        
                     
         
               5.
            
            
               Penktasis pagrindas grindžiamas sprendimo nuostatų prieštaringumo ir tikslumo stoka
               
                           —
                        
                        
                           Penkta, ieškovė šiuo klausimu teigia, kad priimdama sprendimą nurodyti nebetaikyti, Komisija neatsižvelgė į tai, kad tuo atveju, kai mokesčiai nustatomi taikant atvirkštinį apmokestinimą, Vengrijos valdžios institucijos negali neleisti suteikti įtariamą pagalbą, o sprendimas, be kita ko, taip pat yra prieštaringas ir dėl nebetaikymo dalyko. Jame nenustatyta aiški elgesio norma, nors juo Vengrijos valdžios institucijoms nurodoma įgyvendinti šį sprendimą.